**Likumprojekta “Grozījumi Izglītības likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Izglītības likumā” (turpmāk – likumprojekts) paredz pagarināt regulējuma par valsts nozīmes interešu izglītības iestādēm spēkā stāšanās termiņu, kā arī regulējuma atcelšanu par pašvaldības pienākumu konkrētos gadījumos slēgt līgumu par piedalīšanos privātās izglītības iestādes uzturēšanas izdevumu finansēšanā, ja šis privātais pakalpojuma sniedzējs ir sabiedriskā labuma organizācija vai sociālais uzņēmums.Likumprojekts stāsies spēkā 2021. gada 1. janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts pēc Izglītības un zinātnes ministrijas iniciatīvas.Vienlaikus informējam, ka saskaņā ar likuma “Par pašvaldībām” 86. pantu, likuma “Par pašvaldību budžetiem” 13. pantu un Ministru kabineta 2004. gada 6. jūlija noteikumiem Nr. 585 “Kārtība, kādā Ministru kabinets saskaņo ar pašvaldībām jautājumus, kas skar pašvaldību intereses” Ministru kabineta un Latvijas Pašvaldību savienības vienošanās un domstarpību protokols ir jāiekļauj vienotā likumprojekta “Par valsts budžetu 2021. gadam” un likumprojekta “Par vidēja termiņa budžeta ietvaru 2021., 2022. un 2023. gadam” paketē. Ievērojot minēto, šobrīd tiek gatavots Ministru kabineta un Latvijas Pašvaldību savienības vienošanās un domstarpību protokola projekts, kurā Latvijas Pašvaldību savienība ir izteikusi viedokli, ka Izglītības un zinātnes ministrijai nepieciešams izstrādāt un 2021. gada valsts budžeta likumprojektu paketē iekļaut grozījumus Izglītības likumā, kas paredzētu izslēgt Izglītības likuma 17. panta 2.5 daļu vai pagarināt likuma 17. panta 2.5 daļas spēkā stāšanās termiņu līdz 2022. gada 1. septembrim. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **1. Pamatojums likumprojekta 2. panta pirmajai daļai.**Ar 2018. gada 20. septembra likumu “Grozījumi Izglītības likumā” (turpmāk – Grozījumu likums) Izglītības likumā citastarp tika izdarīti grozījumi, kas paredz tiesības interešu izglītības iestādēm, kas īsteno interešu izglītības programmas (tai skaitā zinātnes, tehnoloģiju, vides, inženierzinātņu un matemātikas jomā) un papildus veic interešu izglītības metodiskā centra un pedagogu tālākizglītības centra funkcijas, iegūt valsts nozīmes interešu izglītības iestādes statusu (Izglītības likuma 19.1 pants). Minētie grozījumi Izglītības likumā paredz arī deleģējumu Ministru kabinetam: pirmkārt, noteikt valsts nozīmes interešu izglītības iestāžu finansēšanas kārtību (grozījumi Izglītības likuma 14. panta 24. punktā); otrkārt, noteikt kritērijus un kārtību, kādā interešu izglītības iestādēm tiek piešķirts un anulēts valsts nozīmes interešu izglītības iestādes statuss (Izglītības likuma 14. panta 24.1 punkts). Saskaņā ar Izglītības likuma 60. panta desmito daļu valsts nozīmes interešu izglītības iestādes saņem papildu valsts budžeta finansējumu Izglītības likuma 19.1 panta pirmajā daļā noteikto funkciju veikšanai. Atbilstoši Izglītības likuma pārejas noteikumu 78. punktam, tostarp ņemot vērā 2019. gada 14. novembrī pieņemto likumu “Grozījumi Izglītības likumā”, grozījumi Izglītības likuma 14. panta 24. punktā, kā arī likuma 14. panta 24.1 punkts, 19.1 pants un 60. panta desmitā daļa stājas spēkā 2021. gada 1. septembrī. Izglītības likuma 60. panta desmitajā daļā minētais papildu valsts budžeta finansējuma apjoms tika plānots, norādot papildu nepieciešamo finansējumu Izglītības un zinātnes ministrijas prioritārā pasākuma pieteikumā vidējam termiņam (2019. gadam – 202 515 *euro* (noteiktā zemākā mēneša darba algas likme pedagogam 680 *euro*), 2020. gadam – 211 450 *euro* (noteiktā zemākā mēneša darba algas likme pedagogam 710 *euro*) un 2021. gadam – 223 362 *euro* (noteiktā zemākā mēneša darba algas likme pedagogam 750 *euro*)).Ievērojot to, ka 2021. gada valsts budžeta projektā finansējums valsts nozīmes interešu izglītības iestāžu finansēšanai nav paredzēts, nepieciešams pagarināt attiecīgā regulējuma spēkā stāšanos par vienu gadu, t.i., nosakot 2022. gada 1. septembri.**2. Pamatojums likumprojekta 1. pantam un 2. panta otrajai daļai.** Grozījumu likums paredzēja, ka no 2019. gada 1. septembra bija jāstājas spēkā grozījumam Izglītības likuma 17. panta 2.5 daļā, nosakot pienākumu pašvaldībai atbilstoši Ministru kabineta noteiktajai kārtībai slēgt līgumu par piedalīšanos tās akreditētās privātās izglītības iestādes uzturēšanas izdevumu finansēšanā, kurā vispārējo pamatizglītības programmu apgūst bērns, kura dzīvesvieta deklarēta konkrētās pašvaldības administratīvajā teritorijā, ja šis privātais pakalpojuma sniedzējs ir sabiedriskā labuma organizācija vai sociālais uzņēmums. Lai īstenotu minētajā normā minēto, Grozījumu likums arī paredzēja, ka Ministru kabinetam līdz 2019. gada 31. maijam jāizdod Izglītības likuma 17. panta 2.5 daļā minētie Ministru kabineta noteikumi.Izglītības likuma 59. panta otrā daļa nosaka, ka privātās izglītības iestādes finansē to dibinātāji. Savukārt Izglītības likuma 60. panta pirmā daļa paredz, ka izglītības iestāžu dibinātāji nodrošina izglītības iestāžu finansējumu, ievērojot Ministru kabineta noteikto izglītības programmu īstenošanas izmaksu minimumu uz vienu izglītojamo; izglītības iestāžu uzturēšanas un saimnieciskos izdevumus, tai skaitā saimnieciskā personāla darba algas, kā arī ar starptautisko sadarbību saistītos izdevumus; izglītojamo uzturēšanas izdevumus izglītības iestādē. Tādējādi Izglītības likuma 17. panta 2.5 daļā ietvertais noteikums ir pretrunā ar Izglītības likumā ietverto principu, ka izglītības iestādi finansē tās dibinātājs. Izglītības likuma 17. panta 2.1 daļa jau paredz, ka gadījumā, ja pašvaldība bērnam, kurš sasniedzis pusotra gada vecumu un kura dzīvesvieta deklarēta pašvaldības administratīvajā teritorijā, nenodrošina vietu pašvaldības izglītības iestādes īstenotā pirmsskolas izglītības programmā (no pusotra gada vecuma līdz pamatizglītības ieguves uzsākšanai) un bērns apgūst pirmsskolas izglītības programmu privātā izglītības iestādē, tad pašvaldība šim privātam pakalpojuma sniedzējam sedz izmaksas Ministru kabineta noteiktajā kārtībā. Tomēr 17. panta 2.1 un 2.5 daļā regulētās situācijas nav salīdzināmas, jo vispārējās pamatizglītības programma ir obligātā izglītība, kuru valsts un pašvaldības nodrošina pilnā apmērā. Šajā jomā nav situācijas, kad nepietiktu izglītības iestāžu vai vietu tajās, lai nodrošinātu vispārējās pamatizglītības programmas apguvi, atšķirībā no pirmsskolas izglītības iestādēm. Turklāt nav pieņemams no rīcības ar publiskajiem līdzekļiem viedokļa, ka situācijā, kad pašvaldības optimizē savu izglītības iestāžu tīklu (slēdz un reorganizē izglītības iestādes), vienlaikus risinot virkni citu jautājumu – skolēnu pārvadāšana, izglītības kvalitātes paaugstināšana, izglītības iestādes personāla resursu optimizācija u.c., tām noteikts obligāts pienākums finansēt citu personu – juridisku vai fizisku – dibinātu izglītības iestāžu uzturēšanu. Ja pašvaldībām likumā “Par pašvaldībām” ir noteikta autonomā funkcija gādāt par iedzīvotāju izglītību, tad lēmums izveidot privātu izglītības iestādi ir attiecīgās personas brīva izvēle, un šīm personām kā izglītības iestāžu dibinātājām atbilstoši Izglītības likuma 29. pantam ir jānodrošina attiecīgās izglītības iestādes nepārtrauktai darbībai nepieciešamos finanšu un materiālos līdzekļus.Tāpat Izglītības likuma 17. panta 2.5 daļā noteiktais pienākums pašvaldībām finansēt privātās izglītības iestādes, kuras īsteno vispārējās pamatizglītības programmu, neatbilst likuma “Par pašvaldībām” 15. pantā ietvertajām pašvaldību autonomajām funkcijām, līdz ar to tā uzskatāma par jaunu funkciju. Atbilstoši likuma “Par pašvaldībām” 8. pantam, ar likumu pašvaldībām var uzdot pildīt autonomās funkcijas, kas nav paredzētas likumā “Par pašvaldībām”, taču vienlaikus attiecīgajā likumā ir jānosaka papildu finansēšanas avoti, ja funkciju izpilde saistīta ar izdevumu palielināšanos, kas konkrētajā gadījumā netika izdarīts.Šobrīd atbilstoši Izglītības likuma pārejas noteikumu 79. punktam, tostarp ņemot vērā 2019. gada 14. novembrī pieņemto likumu “Grozījumi Izglītības likumā”, grozījumi Izglītības likuma 17. pantā attiecībā uz panta papildināšanu ar 2.5 daļu stājas spēkā 2021. gada 1. septembrī. Savukārt Ministru kabinetam līdz 2021. gada 31. maijam jāizdod Izglītības likuma 17. panta 2.5 daļā minētos noteikumus.Ievērojot augstāk minēto argumentāciju, nepieciešams atcelt Izglītības likuma 17. panta 2.5 daļu, kā arī izslēgt pārejas noteikumu 79. punktu, kas paredz ne tikai Izglītības likuma 17. panta papildinājuma ar 2.5daļu spēkā stāšanos 2021. gada 1. septembrī, bet arī paredz, ka Ministru kabinets izdod minētajā daļā minētos noteikumus līdz 2021. gada 31. maijam. Likumprojekts stāsies spēkā 2021. gada 1. janvārī.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Saskaņā ar Valsts izglītības informācijas sistēmā pieejamajiem datiem uz 2019. gada 15. oktobri 124 “aktīvas” interešu izglītības iestādes (pēc veida “bērnu un jauniešu interešu izglītības iestāde”), tai skaitā 84 privātās iestādes un 40 pašvaldību iestādes, to dibinātāji, iestādēs nodarbinātās personas, izglītojamie un viņu vecāki (uz minēto datumu izglītojamie bijuši reģistrēti 49 no iepriekš minētajām iestādēm, tai skaitā desmit privātajās iestādēs un 39 pašvaldību iestādēs).2. Tiesiskais regulējums attiecināms uz pašvaldībām un privātajām izglītības iestādēm, kuras īsteno vispārējo pamatizglītības programmu un kuras reģistrējušās kā sabiedriskā labuma organizācija vai sociālais uzņēmums. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 267 920 | 14 560 |
| 2.1. valsts pamatbudžets | 0 | 0 | 0 | 0 | 0 | 267 920 | 14 560 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | -267 920 | -14 560 |
| 3.1. valsts pamatbudžets | 0 | 0 | 0 | 0 | 0 | -267 920 | -14 560 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. |
| 8. Cita informācija | 1. Izglītības likuma 60. panta desmitajā daļā minētās normas izpildei, ja regulējums par valsts nozīmes interešu izglītības iestādēm stātos spēkā jau 2021. gada 1. septembrī, papildu nepieciešamais valsts budžeta finansējums 2021. gadam būtu 86 880 *euro*. Ievērojot to, ka 2021. gada valsts budžeta projektā finansējums valsts nozīmes interešu izglītības iestāžu finansēšanai nav paredzēts, nepieciešams pagarināt attiecīgā regulējuma spēkā stāšanos par vienu gadu, t.i., nosakot 2022. gada 1. septembri.Vienlaikus, Izglītības likuma 60. panta desmitajā daļā minētais papildu valsts budžeta finansējuma apjoms 2022. gadam aprēķināms, ņemot vērā noteikto zemāko mēneša darba algas likmi pedagogam uz 2022. gada 1. septembri saskaņā ar Ministru kabineta 2018. gada 15. janvāra rīkojumu Nr. 17 “Par pedagogu darba samaksas pieauguma grafiku laikposmam no 2018. gada 1. septembra līdz 2022. gada 31. decembrim” (noteiktā zemākā mēneša darba algas likme pedagogam 900 *euro,* valsts budžeta finansējuma apjoms 2022. gadam – 267 920 *euro*, savukārt 2023. gadam un turpmāk – 282 480 *euro*).Savukārt jautājums par papildu valsts budžeta līdzekļu piešķiršanu minētās Izglītības likuma normas izpildei 2022.gadā un turpmākajos gados ir skatāms Ministru kabinetā likumprojekta “Par valsts budžetu 2022.gadam” un likumprojekta “Par vidēja termiņa budžeta ietvaru 2022., 2023. un 2024.gadam” sagatavošanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem, ievērojot valsts budžeta finansiālās iespējas.2. Privātajās izglītības iestādēs programmās, kas nav tālmācības un neklātienes, 2019./2020. mācību gadu mācības uzsāka 4940 izglītojamie. Saskaņā ar Latvijas Pašvaldību savienības sniegto informāciju, Latvijā 2019. gadā, atbilstoši pašvaldību savstarpējos norēķinos piemērojamai metodoloģijai, izmaksas uz vienu izglītojamo vidēji tika vērtētas 122 *euro* mēnesī. Ievērojot minēto, piemērojot vidējās izmaksas par vienu izglītojamo, kas aprēķinātas atbilstoši pašvaldību savstarpējos norēķinos piemērojamai metodoloģijai, uz augstāk minēto izglītojamo skaitu privātajās izglītības iestādēs kopējās izmaksas vienā gadā būtu aptuveni 7,23 miljoni *euro*. Vēršam uzmanību, ka aprēķinā ir iekļautas minimāli nepieciešamās izmaksas un ir virkne izmaksu, kas pašvaldību savstarpējos norēķinos netiek iekļautas, piemēram, amortizācijas atskaitījumu kompensācija. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par likumprojektu plānots informēt republikas pilsētu un novadu izglītības pārvaldes un izglītības speciālistus seminārā, kas paredzēts 2020. gada beigās. |
| 2. | Sabiedrības līdzdalība projekta izstrādē | Likumprojekts šo jomu neskar. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpildē iesaistīto institūciju funkcijas un uzdevumi netiek paplašināti vai sašaurināti. |
| 3. | Cita informācija | Nav. |

Izglītības un zinātnes ministre I. Šuplinska

Rudzīte 67047807

ance.rudzite@izm.gov.lv;

Kārkliņš 67047840

raimonds.karklins@izm.gov.lv

v\_sk. = 2080